РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/121-23

16. јун 2023. године

Б е о г р а д

ЗАПИСНИК

23. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 16. ЈУНА 2023. ГОДИНЕ

Седница је почела у 11,00 часова.

Седницом је председавао Верољуб Арсић, председник Одбора.

Седници су присуствовали чланови Одбора: Војислав Вујић, Мирослав Кондић, Тијана Давидовац, Ненад Митровић, Небојша Зеленовић, Драган М. Марковић и Розалија Екрес.

Седници су присуствовали заменици чланова Одбора: Снежана Пауновић (заменик Душана Бајатовића), Зоран Стојановић (заменик Верољуба Стевановића), Драган Јовановић (заменик Светлане Милијић).

Седници нису присуствовали чланoви Одбора: Владимир Обрадовић, Александра Томић, Мирослав Алексић, Никола Радосављевић, Ана Белоица Мартаћ, Бојана Букумировић, нити њихови заменици.

Седници је присуствовала и народни посланик Радмила Васић.

Седници су присуствовали и: из Министарства за јавна улагања Марко Благојевић, министар; из Министарства грађевинарства, саобраћаја и инфраструктуре Михајло Мишић, државни секретар; из Министарства финансија Дејан Дабетић, виши саветник у Сектору за фискални систем и Драган Бабић, виши саветник у Управи за јавни дуг; из Комисије за контролу државне помоћи Лука Милошевић, секретар, Јелена Штуловић Прекић, руководилац одељења и Елена Кнежевић, виши саветник.

На предлог председника, Одбор је, већином гласова (10 гласова за, 1 није гласао), утврдио следећи

Д н е в н и р е д :

1. Разматрање Предлога закона о задуживању Републике Србије код ОТП банке Србије ад Нови Сад за потребе финансирања Пројекта изградње брзе саобраћајнице, деоница Пожаревац-Голубац (Дунавска магистрала), који је поднела Влада (број 011-714/23 од 7. априла 2023. године), у начелу;

2. Разматрање Предлога закона о давању гаранције Републике Србије у корист OTP banke Srbija AD Novi Sad и Banca Intesa a.d. Beograd по основу задужења Електродистрибуције Србије д.о.о. Београд, који је поднела Влада (број 011-1027/23 од 26. маја 2023. године), у начелу;

3. Разматрање Предлога закона о потврђивању Уговора о изменама и допунама који се односи на МИГА Уговор о кредиту у износу до 400.000.000 евра, од 10. децембра 2021. године између Републике Србије коју заступа Влада Републике Србије, поступајући преко Министарства финансија као Зајмопримца и J.P. MORGAN AG као Агентом и JPMORGAN CHASE BANK, N.A., LONDON BRANCH као Првобитним мандатним водећим аранжером и Credit Agricole Corporate and Investment Bank, Raiffeisen Bank International AG и Santander bank N.A као Мандатним водећим аранжерима и CaixaBank, S.A. и UBS Switzerland AG као Водећим аранжерима и CaixaBank, S.A., Credit Agricole Corporate and Investment Bank, JPMorgan Chase Bank, N.A., London Branch, Raiffeisen Bank International AG и UBS Switzerland AG као Првобитним зајмодавцима, који се односи на необезбеђени зајам у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије“ д.о.о Београд у вези са изградњом инфраструктурног коридора аутопута Е-761 деонице Појате-Прељина (Моравски коридор), који је поднела Влада (број 011-748/23 од 13. априла 2023. године);

4. Разматрање Предлога закона о потврђивању Оквирног споразума о зајму LD 1981 ADD 1 (2022) између Банке за развој Савета Европе и Републике Србије – Зајам за финансирање јавног здравственог сектора (PFF), који је поднела Влада (број 011-749/23 од 13. априла 2023. године);

5. Разматрање Предлога закона о потврђивању Споразума о зајму (Пројекат развоја тржишта капитала) између Републике Србије и Међународне банке за обнову и развој, који је поднела Влада (број 011-791/23 од 21. априла 2023. године);

6. Разматрање Предлога закона о потврђивању Оквирног споразума о зајму LD 2114 (2022) између Банке за развој Савета Европе и Републике Србије-Пројектни зајам-Затворски објекти у Крушевцу и Сремској Митровици, који је поднела Влада (број 011-1073/23 од 2. јуна 2023. године);

7. Разматрање Предлога закона о изменама Закона о потврђивању Мултилатералне конвенције за примену мера које се у циљу спречавања ерозије пореске основице и премештања добити односе на пореске уговоре, који је поднела Влада (број 011-1074/23 од 2. јуна 2023. године);

8. Разматрање Предлога закона о потврђивању Уговора о кредиту у износу од 300.000.000 евра између Републике Србије, коју заступа Влада Републике Србије, поступајући преко Министарства финансија, Merill Lynch International, као Аранжера и финансијских институција наведених у Прилогу 1, као Првобитних зајмодаваца и Global Loan Agency Servicies Limited, као Агента, који је поднела Влада (број 011-1085/23 од 2. јуна 2023. године);

9. Давање сагласности на Предлог правилника о унутрашњем уређењу и систематизацији радних места у Комисији за контролу државне помоћи, који је поднела Комисија за контролу државне помоћи (број 02-836/23 од 27. априла 2023. године);

10. Давање сагласности на Прве измене Финансијског плана Комисије за контролу државне помоћи за 2023. годину, које је поднела Комисија за контролу државне помоћи (број 400-1681/22-5 од 25. маја 2023. године).

На предлог председника, Одбор је, већином гласова (10 гласова за, 1 против), прихватио предлог да се, ради ефикаснијег рада Одбора, о свим тачкама дневног реда обави заједнички начелни и јединствени претрес, у складу са чланом 76. Пословника Народне скупштине, с тим да ће се изјашњавати о свакој тачки појединачно.

Пре преласка на рад по утврђеном дневном реду, Одбор је, већином гласова (10 гласова за, један уздржан), без примедби, усвојио записник 22. седнице Одбора.

**ЗАЈЕДНИЧКИ НАЧЕЛНИ И ЈЕДИНСТВЕНИ ПРЕТРЕС 1 ДО 8. ТАЧКЕ ДНЕВНОГ РЕДА:**

Драган Бабић, виши саветник у Управи за јавни дуг, образложио је предлоге следећих закона које је поднела Влада: Закона о задуживању Републике Србије код ОТП банке Србије ад Нови Сад за потребе финансирања Пројекта изградње брзе саобраћајнице, деоница Пожаревац-Голубац (Дунавска магистрала); Закона о давању гаранције Републике Србије у корист OTP banke Srbija AD Novi Sad и Banca Intesa a.d. Beograd по основу задужења Електродистрибуције Србије д.о.о. Београд; Закона о потврђивању Уговора о изменама и допунама који се односи на МИГА Уговор о кредиту у износу до 400.000.000 евра, од 10. децембра 2021. године између Републике Србије коју заступа Влада Републике Србије, поступајући преко Министарства финансија као Зајмопримца и J.P. MORGAN AG као Агентом и JPMORGAN CHASE BANK, N.A., LONDON BRANCH као Првобитним мандатним водећим аранжером и Credit Agricole Corporate and Investment Bank, Raiffeisen Bank International AG и Santander bank N.A као Мандатним водећим аранжерима и CaixaBank, S.A. и UBS Switzerland AG као Водећим аранжерима и CaixaBank, S.A., Credit Agricole Corporate and Investment Bank, JPMorgan Chase Bank, N.A., London Branch, Raiffeisen Bank International AG и UBS Switzerland AG као Првобитним зајмодавцима, који се односи на необезбеђени зајам у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије“ д.о.о Београд у вези са изградњом инфраструктурног коридора аутопута Е-761 деонице Појате-Прељина (Моравски коридор); Закона о потврђивању Оквирног споразума о зајму LD 1981 ADD 1 (2022) између Банке за развој Савета Европе и Републике Србије – Зајам за финансирање јавног здравственог сектора (PFF); Закона о потврђивању Споразума о зајму (Пројекат развоја тржишта капитала) између Републике Србије и Међународне банке за обнову и развој; Закона о потврђивању Оквирног споразума о зајму LD 2114 (2022) између Банке за развој Савета Европе и Републике Србије-Пројектни зајам-Затворски објекти у Крушевцу и Сремској Митровици; Закона о изменама Закона о потврђивању Мултилатералне конвенције за примену мера које се у циљу спречавања ерозије пореске основице и премештања добити односе на пореске уговоре; Закона о потврђивању Уговора о кредиту у износу од 300.000.000 евра између Републике Србије, коју заступа Влада Републике Србије, поступајући преко Министарства финансија, Merill Lynch International, као Аранжера и финансијских институција наведених у Прилогу 1, као Првобитних зајмодаваца и Global Loan Agency Servicies Limited, као Агента.

У дискусији по овим тачкама дневног реда учествовали су: Небојша Зеленовић, Драган Јовановић, Ненад Митровић, Снежана Пауновић, Војислав Вујић, Радмила Васић и Верољуб Арсић.

**ПРВА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о задуживању Републике Србије код ОТП банке Србија ад Нови Сад за потребе финансирања Пројекта изградње брзе саобраћајнице, деоница Пожаревац-Голубац (Дунавска магистрала), у начелу.

За известиоца Одбора на седници Народне скупштине одређен је Верољуб Арсић, председник Одбора.

Одбор је одлуку донео већином гласова (8 гласова за, 1 против, 1 уздржан, 1 није гласао).

**ДРУГА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист OTP banke Srbija AD Novi Sad и Banca Intesa a.d. Beograd по основу задужења Електродистрибуције Србије д.о.о. Београд, у начелу.

За известиоца Одбора на седници Народне скупштине одређен је Верољуб Арсић, председник Одбора.

Одбор је одлуку донео већином гласова (8 гласова за, 2 против, 1 уздржан,).

**ТРЕЋА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о изменама и допунама који се односи на МИГА Уговор о кредиту у износу до 400.000.000 евра, од 10. децембра 2021. године између Републике Србије коју заступа Влада Републике Србије, поступајући преко Министарства финансија као Зајмопримца и J.P. MORGAN AG као Агентом и JPMORGAN CHASE BANK, N.A., LONDON BRANCH као Првобитним мандатним водећим аранжером и Credit Agricole Corporate and Investment Bank, Raiffeisen Bank International AG и Santander Bank N.A. као Мандатним водећим аранжерима и CaixaBank, S.A. и UBS Switzerland AG као Водећим аранжерима и Banco Santander, S.A., CaixaBank, S.A., Credit Agricole Corporate and Investment Bank, JPMorgan Chase Bank, N.A., London Branch, Raiffeisen Bank International AG и UBS Switzerland AG као Првобитним зајмодавцима, који се односи на необезбеђени зајам у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије" д.о.о. Београд у вези са изградњом инфраструктурног коридора аутопута Е-761 деонице Појате - Прељина (Моравски коридор).

За известиоца Одбора на седници Народне скупштине одређен је Верољуб Арсић, председник Одбора.

Одбор је одлуку донео већином гласова (8 гласова за, 2 против, 1 уздржан,).

**ЧЕТВРТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Оквирног споразума о зајму LD 1981 ADD 1 (2022) између Банке за развој Савета Европе и Републике Србије – Зајам за финансирање јавног здравственог сектора (PFF).

За известиоца Одбора на седници Народне скупштине одређен је Верољуб Арсић, председник Одбора.

Одбор је одлуку донео већином гласова (8 гласова за, 1 против, 1 уздржан, 1 није гласао).

**ПЕТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Пројекат развоја тржишта капитала) између Републике Србије и Међународне банке за обнову и развој.

За известиоца Одбора на седници Народне скупштине одређен је Верољуб Арсић, председник Одбора.

Одбор је одлуку донео већином гласова (8 гласова за, 1 против, 1 уздржан, 1 није гласао).

**ШЕСТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Оквирног споразума о зајму LD 2114 (2022) између Банке за развој Савета Европе и Републике Србије - Пројектни зајам - Затворски објекти у Крушевцу и Сремској Митровици.

За известиоца Одбора на седници Народне скупштине одређен је Верољуб Арсић, председник Одбора.

Одбор је одлуку донео већином гласова (7 гласова за, 1 против, 2 уздржаних, 1 није гласао).

**СЕДМА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама Закона о потврђивању Мултилатералне конвенције за примену мера које се у циљу спречавања ерозије пореске основице и премештања добити односе на пореске уговоре.

За известиоца Одбора на седници Народне скупштине одређен је Верољуб Арсић, председник Одбора.

Одбор је одлуку донео већином гласова (8 гласова за, 1 против, 1 уздржан, 1 није гласао).

**ОСМА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредиту у износу од 300.000.000 евра између Републике Србије, коју заступа Влада Републике Србије, поступајући преко Министарства финансија, Merill Lynch International, као Аранжера и финансијских институција наведених у Прилогу 1, као Првобитних зајмодаваца и Global Loan Agency Servicies Limited, као Агента.

За известиоца Одбора на седници Народне скупштине одређен је Верољуб Арсић, председник Одбора.

Одбор је одлуку донео већином гласова (8 гласова за, 2 против, 1 уздржан,).

**ЗАЈЕДНИЧКИ ЈЕДИНСТВЕНИ ПРЕТРЕС О ТАЧ. 9. И 10.**

Председник Одбора подсетио је чланове Одбора да је чланом 23. став 2. Закона о контроли државне помоћи прописано да се ближи опис радних места, као и број контролора и аналитичара у службама Комисије за контролу државне помоћи уређује актом о систематизацији који доноси Савет Комисије, уз сагласност одбора Народне скупштине надлежног за послове финансија, као и да је председник Комисије, у складу са законом, доставио Одбору за финансије, републички буџет и контролу трошења јавних средстава Предлог правилника о унутрашњем уређењу и систематизацији радних места у Комисији за контролу државне помоћи, на разматрање и одлучивање о давању сагласности.

У наставку је подсетио и на одредбу члана 19. ст. 1. и 2. истог закона којом је прописано да се средства за рад Комисије за контролу државне помоћи обезбеђују у буџету Републике Србије у оквиру посебног буџетског раздела и из других извора; да Савет Комисије утврђује предлог финансијског плана Комисије и доставља га одбору Народне скупштине надлежном за послове финансија на сагласност, као и да је овај одбор Одлуком број: 400-1681/22 од 29. септембра 2022. године, дао сагласност на Предлог финансијског плана Комисије за 2023. годину.

Лука Милошевић, секретар Комисије образложио је разлоге за доношење новог Правилника о унутрашњем уређењу и систематизацији радних места у Комисији за контролу државне помоћи, као и разлоге за измене финансијског плана Комисије за контролу државне помоћи за 2023. годину.

Дискусије није било по овим тачкама дневног реда.

**ДЕВЕТА ТАЧКА ДНЕВНОГ РЕДА:**

Одбор је, на предлог председника, већином гласова (9 гласова за, 2 није гласало) одлучио да дâ сагласност на Предлог правилника о унутрашњем уређењу и систематизацији радних места у Комисији за контролу трошења јавних средстава.

**ДЕСЕТА ТАЧКА ДНЕВНОГ РЕДА:**

Одбор је, на предлог председника, већином гласова (9 гласова за, 2 није гласало) одлучио да дâ сагласност на Предлог измена финансијског плана Комисије за контролу државне помоћи за 2023. годину.

Седница је завршена у 13,00 часова.

Седница је тонски снимана.

 Секретар ПРЕДСЕДНИК

 Тијана Игњатовић Верољуб Арсић